# chupennañ
## Brezhoneg
### Etimologiezh

    Savet diwar an anv-kadarn chupenn hag al lostger -añ.

### Verb

chupennañ (war unan bennak) /ʃy.ˈpɛ.nːã/ verb gwan (displegadur) (anv-gwan-verb : chupennet) .
* Ober pe lakaat ur chupenn da unan bennak.
* Droukkomz (eus unan bennak).
** War-lerc'h an taol trubard-se e talc'has ma mamm-gozh hag he merc'hed droug bras ouzh o amezeg hag e dud, ha soñj am eus c'hoazh da vezañ klevet ma maeronez, daoust d'ar bloavezhioù hir a oa tremenet abaoe, o « chupennañ » warno gant kasoni. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 20.)
** Ne dle ket Sant Stefan kaout hir e amzer eno, o selaou ar gwelc'herezed o chupennañ war o nesañ, e-ser kempenn dezho o chupennoù. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 53.)

#### Gerioù heñvelster

* dispenn
* droukkomz
* teodata

#### Deveradoù

* chupenner

#### Troiennoù heñvelster

* dispenn sae unan bennak
* ober ur porpant nevez da unan bennak
* plaenaat porpant unan bennak

#### Troidigezhioù

* galleg : habiller pour l'hiver , tailler un costard (à quelqu'un)